
Od osnutka do god. 1580. 


anašnji Franjevci imadu začetnika reda svoga u 
sv. Franji iz Asisa, (F 1226.) čovjeku bogoduhu, 
čija je nauka i način života tako djelovao na savremeni 


raztrovani život, da je još za živa učitelja toga franje- 


vački red brojio više tisuća članova, a posvojio gotovo 
čitavu Evropu. Pripovieda se, a i zabilježeno je u samo- 
stanu zagrebačkom*), da je sv. Franjo lično prošao 
hrvatske krajeve, a u samom Zagrebu na kaptolu, osnovao 
rezidenciju s dvie male čelije: za se i za brata pratioca 


*) U kapelici sv. Franje visi na zidu u okviru sa ovim 
natpisom: Dulcis memoria (slatka uspomena) 


Hic locus ille ipse est, humilis pauperque perennem 
Quem sibi Franciscus fecit in hisce plagis: 

Cum reducem Illyrium Turcis suscepit ab oris 
Nec visus talis Religiosus erat 
Dat vidua hospitium hic, mendicantique negare 
Non postuit, petiit quem pater iste locum. 
Ex post ornavit vidua altera. Maximus ergo 
Ambabus requiem det Deus ipse suam. 


Iza ovih riječi spominje se kao ustanoviteljica Kata- 
rina Galović iz sv. Šimuna, gdje imadjaše svoj posjed, a 
bivala jd u Zagrebu, gdje primi i putujućeg sveca te mu po- 
kloni i komad zemljišta, da nastani ovdje svoju braću. 
Istu kapelicu je popravila Helena Ručić, rodi. Patačić 
oko god. 1680., zato je ondje i vidjeti grb Patačića, a Martin 
Borković, nadbiskup kaločki, posvetio je. 

svoga. Tu da je neko vrieme boravio, a našavši zamjene 
u dvojici nove braće, vratio se u domaju svoju. Ova se 
verzija historički dokazati ne može, ali je svakako vriedna 
spomena, buduć da je ona baš dala povoda, te je na 
mjestu rezidencije sv. Franje, sagradjena kapelica. Lako 
ipak možemo vjerovati, da su već prvi učenici velikoga 
Franje došli u naše krajeve. Dolazak njihov i prvi rad 
nije zapisan u starim knjigama, nego u srcu i pameti 
hrvatskoga naroda, komu su franjevci tako omiljeli, da 
ih je u nekim krajevima nazivao ,ujacima“. Ovu su lju- 
bav redovnici sv. Franje vraćali narodu: ta, eno i onda, 
kada se je samo krišom zazivalo sveto Ime Isusovo, uz 
dobre ovčice stada Kristova jedini brižni pastiri bijahu: 
fratri. 

Koliko se ipak iz povjesti saznati može, imali su 
franjevci sielo svoje u Zagrebu već god. 1260. Te naime 
godine bijaše generalni kapitul u Narboni, pa se medju 
ostalim spominje i zagrebačka kustodija, koja je 
jamačno dobila ime od prvoga ili bar najuglednijega sa- 
mostana u tim stranama. U kasnijim ispravama i opet 
nemamo podataka do g. 1323., kada je zagrebački gvar- 
dijan pokraj drugih ličnosti izabran za suca u parnicama, 
koje se ticale kaptola zagrebačkoga. U obće se je malo 
šta bilježilo o fratrima, buduć da kao ,ifiratres mendi- 
cantes“* niesu ništa posjedovali, dakle se niesu ni posje- 
dovne izprave sačinjale, a te su vrlo važni historijski do- 
kumenti ovoga doba. Sam Tkalčić dopušta, da su fra- 
njevci bili u Zagrebu prije tatarske navale (1242.), ali niesu 
imali crkve svoje, nego su obavljali službu u Katedralnoj 
ili cistercijalnoj crkvi sv. Marije. Kada se poslie odlazka 
Tatara vratili na garište, težkom su mukom popravili 
stan, pa tako kraj općenite biede_niesu ni pomišljati 
mogli, da si sagrade crkvu. 

Franjevačka crkva imala je dvie epohe gradjevne. 
Najprije kao da se gradilo svetište, a istom kasnije brod. 
Po gradjevnim ostatcima: kao prozorima, pa onim trim 
izdubcima za s'edala u svetištu, riečju po cielom ustroju 
nalikuje franjevačka apsida na onu bl. Dj. Marije u stolnoj 
crkvi, zato bi mogli reći, da obadvie potječu od istoga 

graditelja. Za apsidu se u katedrali znade, da je dogra- 
djena 1284. — dakle: u isto se je nekako vrieme počela 
graditi i franjevačka apsida. Trebalo je jamačno i dosta 
vremena i dosta brige. dok se je apsida sagraditi mogla, 
što radi domaćih borba, što opet radi nestašice novca. 
Razpra izmedju samostana i jednog pekara godine 1363. 
dokazuje, kako je to polako i težko bilo s gradnjom. 

Osim iztaknutih neprilika snalazila su crkvu i sa- 
mostan zagrebački više put stradanja. Može se reči, da 
povjest i ne zna o njima drugo pripoviedati. nego o po- 
žaru, o rušenju, o potresu itd. 

God. 1528. u borbi izmedju Zapolje i Ferdinanda 
izgori i crkva i samostan. Kako je u to vrieme umro i 
zaslužni gvardijan Martin Dubravčan, a crkva i samostan 
bili su u najžalostnijem stanju, razprše se braća po dru- 
gim samostanima. Pusti samostan posvoji kaptol ,iure 
dominii“, popravi ga i smjesti u nj školu za djake i se- 
minarij za klerike. 

U to vrieme osilio Turčin u Bosni, pa mnogi fra- 
njevci, kojima se spremao kolac, tražili u Hrvatskoj uto- 
ćišća. Polovicom 16. vieka nalazimo u Zagrebu bosan- 
skoga fratra Luku Blešića, komu je kaptol dopustio, da 
se u bivšem franjevačkom samostanu nastani. Fra Luka 
se tude posve udomio, već nije ni mislio vratiti se u 
Bosnu. Ovo njegove mnienje potvrdi i starješinstvo bo- 
sanske provincije. Cno posla na generalni kapitul u Napulj 
molbu, da se samostan zagrebački pripoji bosanskoj pro- 
vinciji, buduč da ugarska provincija sv. Marije, kojoj je 
zagrebački samostan do tada pripadao, niti hoće da ga 
popravlja, niti ima koga, da u nj namjesti. Morali su biti 
jaki dokazi i žalostne prilike toga samostana, jer je papi- 
nom odlukom zaista pripojen provinciji ,,Bosne srebrne“. 

Bosanski su franjevci držali ovaj samostan do god. 
1601. Iste je godine u Ugarskoj bio provicijalom fra 
Franjo grof Drašković, koji se čvrsto zauze, da zagre: 
bački samostan pripadne opet ugarskoj provinciji. Gene- 
ral franjevački Andjeo a Menena odluči, da se bosanski 
franjevci izsele iz Zagreba, ali da ne smiju ponieti kaleže 

crkveno ruho ili koje druge dragocienosti, nego da sve 
to mora i nadalje ostati u zagrebačkom samostanu, 

S tim ukazom dodje Drašković u Zagreb i preuze 
crkvena i samostanska dobra. Dakako da je biskup pre- 
mjestio školu i seminarij. Posla su bile pune ruke. Naj- 
veću brigu posveti Drašković zapuštenoj crkvi. Posao se 
obavljao brzo, ali dosta nevješto. Popravljen je crkvi brod. 
i zapadno pročelje. Da je trebalo pripomoći, lako je ra- 
zumjeti. Mnogo se našlo plemenitih duša i darežljivih 
ruku, koje su bodrile nastojanje učenoga biskupa. Naj- 
veća hvala ipak ide groficu Jelisavu Muškan, rodjenu 
Erdčdy, koja je položila izdašnu svotu. Njoj se je odužio: 
Drašković time, što je na glavni ulaz postavio Erdody- 
janski grb. 

Drašković je popravio i samostan. Umro je Zagrebu: 
godine 1637. U samostanu se čuva njegova velika slika 
u platnu.*) 

Djelo Draškovićevo nije dugotrajno ostalo netak- 
nuto. Već godine 1645., 29. ožujka grozan požar uništi 
mnoge crkve i zgrade zagrebačke, a medju njima dakako 
crkvu i samostan franjevački. 

. Bog svojih ne ostavlja! Prem se braća ni nadati 
niesu mogla, da će lako podići crkvu i samostan, kada 
je trebalo na sve strane podpomagati, ipak nije dugo 
potrajalo vrieme, a franjevci i opet podigoše jedno | 
drugo. U ovom slučaju kraj drugih dobrih duša osobito 
se blagotvorno ponieše hrvatski staleži i redovi. 

Čuli smo, da je nastojanjem Draškovića zagrebački 
samostan pripojen provinciji sv. Marije u Ugarskoj. Čini 
se, kao da s ovim nebijahu zadovoljna braća franjevci 
po Hrvatskoj, te oni zatraže godine 1635. odieljenje od 
Ugra. Šest gvardijana: krapinski, ivanički,  remetinski,. 
kriški, ormuški i varaždinski izaberu odlučnoga gvardi- 
jana zagrebačkoga: Timoteja Medjurečkoga, da poradi 0 
tom. Stvar nije išla gladko. Hrvatskom se nastojanju silno: 
opirahu Ugri, pa upotrebiše sve, čak i mito, samo da ne 
pa Meo i da mu je tijelo još 30 godina poslije 

dodje du dieljenja. O. Timotej morade dva put u Rim, 
da izpriča razne podvale, kojima htjedoše protivnici osu- 
jetiti nastojanje njegovo i braće. 

G. 1655. 15. prosinca bude napokon odobreno ovo 
odieljenje papinskim dekretom i proglašeno na sastanku 
hrvatskih franjevaca u Zagrebu, na kojem je isti o. Ti- 


O. Franjo Drašković # 1637. 


motej izabran kustodom. Bula pape Aleksandra VII. od 


“20. lipnja 1656. potvrdila je novu provinciju ,,S. Ladislai 


in Slanonia“, komu naslovu braća pridodavahu s po- 
četka: ,regis lllyricorum“. 

Rovarenja s onu stranu Drave niesu prestala. Čak 
su pobunili neku braću, što su tobože poniženi naslovom 
kustodije. A tomu napokon doskoči starješinstvo, te već 


1662. postade mlada kustodija provincijom. 
Svakako će zanimati čitaoce. što su hrvatski 


sai Bra 


gaoci. hrvatski fratri učinili, kada su postali samosvojni. 
ić Posve je razumljivo, da se je starješinstvo najprije 
pobrinulo za siguran obstanak svoj, pa baš zato, tek što 
ie osnovana kustodija, prvu brigu posvetiše pomladku i 
osnuju već godine 1658. ,,studium philosophicum“ s dva 
lektora. Skoro zatim ustrojen je takodjer ,,studium theo- 
logicum generale“, komu su osobitu pažnju posvećivali 
tako, da se jedva kada održao sastanak starješina, a da 
ne bi što odredili glede profesora, učila, razporeda nauka, 
uzdržavanja gojenaca itd. Kako je dakle zagrebački sa- 
mostan postao maticom, jasno je, da je u njem bilo dosta 
individua, a to tim više, što su se braća franjevci iz 
Bosne, živući u neprestanoj borbi za obstanak vjere Isu- 


sove i ne mogavši sami odgajati pomladak, slali klerike. 


u Zagreb. U jednom starom popisu nalazimo ih 50, a go« 
dine 1695. pozvani od vrhovnog starješinstva reda izja- 
više, da bi mogli uzdržavati 55 redovnika. 

Kraj tolikoga broja poželjno je znati, od česa su 
živjeli. U ,digesta Provinciae*“ zabilježeno je god. 1696., 
da zagrebački samostan nema ni jedne fundacije, koja bi 
odbacivala kamate, osim jedne, za nabavu svieća, po- 
trebnih pri sv. misi i da mogu noću svršavati oficij, i 
jednog legata od 50 for. za nabavu odiela. Bili su doduše 
pojedini samostani u provinciji dužni doprinositi nešto 
za klerike. Tako je g. 1672. bilo odredjeno, da svaki sa- 
mostan mora dati za nabavu knjiga, potrebnih klericima, 
jednu škudu, a u nestašici hrane, da se zagrebački gvar- 
dijan ima obratiti na provincijala, pa će on nuždnu hranu 
izhoditi od bolje stojećih samostana. Ali ni to nije moglo 
uviek biti. 

Moram svakako ovdje pripomenuti pripomoć zagre- 
bačkih klarisa, opatica sv. Klare, koje su spadale u pro- 
vincije sv. Ladislava i bile pod vrhovnim nadzorom pro- 
vincijala, a na koje se je starješinstvo obratilo još godine 
1662. s molbom, da za razne poslove, koje franjevci kod 
njih obavljahu, nečim pripomognu (,,saltem aliquid donec 
ditiores fiant“). Za opatički samostan bila su kadkad i 
po dva svećenika franjevca odredjena, koji su sestre izpo- 
viedali, držali im ekshorte itd. Pače je jedno vrieme zna- 

meniti eksprovincijal o Aleksij Buzjaković bio imenovan 
inspektorom ,,quo ad directionem et inspectionem bono- 
rum ad earum (Clarissarum sc) monasterium  pertinen- 
tium. Naklonost braće franjevaca prama sestrama vidi se 
i otale, što su umrle sestre uvršćivali u svoj nekrologij, za 
njih se, kao i za ostale članove, danomice Bogu molili, 


«dapače je jedno vrieme svaki svećenik bio dužan služiti 


O. Aleksij Buzijaković # 1707. 


sv. misu za pok. opaticu, jednako kao i za drugu braću 


svoju. Moramo dakle vjerovati, da su za tolike usluge 
častne sestre braći svojoj jamačno i pružale zatraženu 
pomoć. Ipak najglavnija pripomoć, kao da je dolazila od 
naroda, koji je franjevce rado darivao, kada su ,u ime 
božje“ kucali na njihovim vratima i molili za one, ..qui 
non sibi solis vivere, sed et aliis proficere“ nastojahu. 


Osim rada u školama svojim i kod Klarisa, zagre- 
bački franjevci izpoviedahu i propoviedahu svake nedjelje 


Pobočni oltar sv, Franje Ksav. u staroj crkvi. 


Kor i orgulje u staroj crkvi. 

1 sveca, kako to nalazimo u odredbi definitorija od 1669., 
gdje je postavljena značajna pripomena mne concio in 
nostra Ecclesia eodem tempore concurrat cum concione 
in Ecclesia cathedrali“. Pače izlažahu u pomoć župni- 
cima. Ova se pomoć izvrgla kasnije u ingerenciju u žup- 
ske poslove tako, da je definitorij 1669. na pritužbu za- 
grebačkoga biskupa odredio, da franjevci oglase sa svo- 
lih. propoviedaonica, kako u buduće ne će na zahtjev 
vjernika obavljati župskih posala bez naročite privole po- 
jedinoga župnika. 
Druga braća, ne svećenici, obavljahu kućne poslove. 
Kako iz popisa saznajemo, bilo je medju njima krojača, 
vrtljara, stolara, kuhača itd. Jedni su išli po prošnji, drugi 
su kod kuće radili. Kako je crkva i samostan stradavao, 
imali su, osobito braća, pun» ruke posla. Da je to bilo 
doista, vidjeti možemo iz odredbe definitorija od godine 
1703., u kojoj se laicima stolarima dopušta, da ne mo- 
raiu u kor i na druge zajedničke molitve, a opet da 
im se dade jača hrana, te tako uzmognu udovoljiti na- 
vali posla. 
Sve ovo o životu i radu zagrebačkih franjevaca iz- 


takli smo zato, da postane čitaocima življa slika crkve i: 


samostana, o čijoj sudbini želimo dalje pripoviedati. 

Osnutkom nove provincije osnovan je i današnji sa- 
mostan, i to milodarima, a najviše pomoću baruna Franje 
Keglevića. Dogotovljen bijaše 1669. 

No i ovo dfelo snadje nesreća. Godine 1674. uslied 
požara nastrada veći dio kaptola, pa i franjevački sa- 
mostan i crkva. I opet su morala braća kucati na srca 
plemenitih ljadi, koji ih i pomogoše. Ovaj put se iztiče 
kao najveći dobrotvor zagrebački kanonik Stjepan Dojčić. 

Vatra je snašla samostan i crkvu još god. 1731. Naj- 
prije se zapalio krov na samostanu, zatim na crkvi, odavle 
priedje na toranj, u kom sve izgori, a zvona se raztališe *). 


*) Ovom prigodom su izgorjeli stari rukopisi i različiti 
popisi. Medju ostalim i imena onih, koji su u grobnici sahranjeni. 
Samo je tradicijom sačuvano ime Jeronima Hrvata, redovnika 
osobite pobožnosti, “o kom se pripovijeda, da je pri sv. misi 
više put uznešen bio. 

Ovaj put su tužna braća pošla i u daljinu da kupe mi- 
lodare. Tako u arhivu samostanskom nalazimo dopuštenje 
kardinala de Althan, biskupa vackoga, 0. Antonina Klo- 
bušovskom i drugom njegovom bratu Antoninu Dietrich, 
da smiju kupiti milodare za pogorjelu crkvu zagrebačku u 
njegovoj biskupiji. Da su braća nalazila u to doba srca 
i da su dobivala dosta milodara, možemo zaključiti odatle, 
što su još iste godine 1731., kada je bio požar, post vili 
na toranj dva zvona: sv. Antuna i drugo s napisom ,gloria 
in excelsis Deo“. G. 1732. postavili su i danas najveće 
zvono sv. Marije, a 1744. četvrto s napisom ,,ecce crucem 
domini, fugite partes adversae“. Jamačno je i crkva i sa: 
mostan u kratko vrieme bio uredjen. 
Kako je nestalo požara, prestale su katastrofe sa. 
samostanom i crkvom. 
Novi jadi i nevolje počnu snalaziti braću g. 1787. 
I bez pitanja udjoše u samostan vojnici 1 tu se ma- 
staniše kao pravi gospodari. Stvari, koje su htjeli, uzeli 
su sebi, odaje, koje su im se milile, oduzeli braći. Za- 
plieniše sve, što je pripadalo bratovštinama sv. Franje 
i sv. Petra od Alkantare. Zauzeše blagovalište, pa braća 
moradoše uzimati hranu u nekoj vlažnoj sobici u donjem 
dielu samostana, a bosanski klerici u hodniku, gdje je 
vrlo neugodno zaudaralo od bolestnih vojnika. — 
Trpjela su braća, da očuvaju samo crkvu i samo- 
stan, kad ali na 9. kolovoza 1788. izidje kraljevski ukaz, 
koji odredjuje, da franjevci imadu samostan svoj pre- 
dati vojnicima za bolnicu, a sami se imadu povući u sa- 
mostan kapucinski u gornjem gradu. Hoćeš, ne češ — bra- 
ća odoše. Mnogo im je toga stradalo kod prenašanja, a još 
više, kada vojnici i crkvene stvari pobacaše na ulicu i 
onamo smjestiše 72 postelje s bolestnicima. . 
Pet godina izbivala braća franjevci iz svoje kuće. 
Premda je još u siečnju 1793. bilo odredjeno, da se mogu 
vratiti u svoj samostan, ipak ga niesu zaposjeli do 6. 
kolovoza iste godine, buduć je vojnička uprava sve moguće 
upotrebila, da kraljevski ukaz od 1793. ne dodje u krie- 
post. Napokon se rečenoga dana vratiše na — tako rekuć 


— razvaline. 


ik u mjesecu svibnju 1857. kod P P. Franjevaca u Zagrebu. 


Žrtven 


Pobočni oltari u staroj crkvi. 


a Silaa 


Pune su imali ruke posla, dok su popravili crkveni 


krov, crkvu obielili, načinili nova klecala, uredili orgulje 


nae Ai samostan su morali očistiti, u ćelije postaviti peći,. 
urediti kuhinju, smočnicu, vrt, zdence itd. Nadali su se: 


od vojničke uprave budi kakovoj odšteti ili barem nagradi 
buduć da su bili neko vrieme vojnički dušobrižnici ,cum 
periculo vitae, immo etiam amissionis eiusdem“, ali ih nada 
prevarila i niesu dobili ništa! Sva im je utjeha bila, što 
su se osjećali kao kod kuće, znajuć, da ih Gospod na- 


pustiti ne će. U kratko vrieme od 1794.—1797. popraviše: 


klerikat i novi dio samostana ,pro alumnis Bosnensibus“ 
postaviše oltar_sv. Franje Šavera sa slikom prenesoše i 
ponoviše stolce iz nekadašnje crkve opatičke novu, ve- 
liku svjetiljku objesiše, urediše u biblioteci ormare i sa- 
ae popis knjiga. — Nevolje niesu zaboravile na braću 
20. ožujka 1797. moradoše za nekoliko sati izprazniti samo- 
anje da udju ranjeni vojnici. Samo crkva i ćelija opet ostade 
rači. Premda su vojnici jedva mjesec dana gospodovali u sa- 
ie a bio je isti tako oštećen, da su težkom mukom 
mi a osobiti prijatelj stradalnika franjevaca po- 
ševa žatilnju ba daplo [D6 e kodona povode 
neva . Još se i iš 
vojnici u samostan na pet mjeseci, ali S nana 
vjesti ne spominje, da su kakove štete počinili. Ši 
see Godine 1801. ll. veljače i opet zauzeše samostan. 
ajprije ostavili braći osam ćelija, kasnije im i to od 
zeli, pa tako rekući iztjerali franjevce iz njihove kuće) 
U razoreni samostan vratila se braća istom 18. li i 
Ovaj put su dobili neku odštetu. saa 
. Još su vojnici prodrli u samostan godine 1805. i u 
njem tako gospodarili, da su franjevci prisiljeni bili i 
sami izseliti. Vratili se istom poslie godine dana a. 
. *) Osobitoga zaštitnika i zagovorni iš 
SKI dia nesi a Ee kdneniku. kon Ed dajeza 
o 182 SKE E o Ao jem njegovim poplo- 
Ee da uarij i kapelica B. D. M. a u najskudnije 
Sindik a mostanski Hareće brati O O as mda: jE 
ih novca itd. O njemu kaže domaći kioničat da jo Rata 
io fratrima ono, što je Josip patriarka bio Egipćanima. ; 

Sada nastadoše mirniji dani, pa i braća posvetiše 
pazku popravku crkve i samostana. 1810. popravljen je 
toranj, 1816. postavljen novi krov na crkvi i samostanu 
i to uz nabavljene mnoge stvari za crkvu i samostan. 
Što je potrebno bilo nabavljahu, uviek poduprti milo- 
darima dobrih ljudi. 

Ni sama domaća poviest ne pripovieda nam ništa 
osobita sve do kobne godine 1880., kada je nova vrst ne- 
volje snašla samostan i crkvu, pa i čitav Zagreb. Do- 
maći poviestničar veli, da se ti dogodjaji ni najcrnijim 
crnilom ne bi mogli pisati, nego da bi dolično bilo upo- 
triebiti krvave suze. Ograničit se ovdje moramo samo na 
franjevačku crkvu i samostan. Nemili potres pokrenuo je 
čitav crkveni zid od ulice i od ulaza. Najviše postrada 
toranj. Razpukao se na sve četiri strane odozgor pa do 
dolje i morade biti skinut sve do visine crkvenih zidova. 
Po nalogu poglavarstva moradoše franjevci ostaviti vrlo 
oštećeni samostan, jer je prietila pogibao. 

Kako uviek, tako i ovaj put nadju oni zaklonište 
u kanonika Karla Radinovića, koji im dobrostivo dade 
u kuriji svojoj dvie sobe, kuhinju i drva i to sve punih 
20 dana, i u kanonika Franje Milašinovića, koji k sebi 
primi bolestnoga 0. Petra. Što se je dalo u prvi mah 
učiniti, to se je popravilo, da se barem uzmognu braća 
nastaniti. A kada se nadjoše u samostanu, kao Jeremija 
na razvalinama Jeruzalema, ne zdvojiše, nego ozbiljno 
počeše razmišljati, kako će i opet urediti crkvu i stan svoj. 


ll. 


Od potresa 1SS0, do njenoga konačnoga 
uredjenja 1905 


Kao što je kapelica sv. Franje bila u početku jedi- 
nom crkvicom braće Franjevaca u Zagrebu, tako i poslie 
potresa, a prije popravka stare crkve, bijaše ona jedinim 
utočištem ucviljenih sinova asiškoga velikana! Klerici i 

Unutarnjost nove crkve. 


Pročelj j 
je obnovljene.crkve sv, Franje u Zagrebu 
re U 

lajici ostaviše Zagreb, samo tri svećenika ostadoše 
sa ruševinama, Blage uspomene 0. Nikola Kraljek, ta- 
dašnji gvardijam, odmah zamoli Zagrebčane, a u prvom 
redu zemaljsku vladu za pomoć. Bi mu obećano. Ali bu- 
dući da se s popravkom samostana i erkve nije smjelo okli- 
jevati, a od samih milodara slabo priticalo sredstava, zato 
redovno starješinstvo 1882. na svom sastanku zaključi, da 
se s radnjom otpočne, a troškove da če namiriti provincija 
i pojedini samostani. Dakako da se je uz ove našlo i dru- 
gih dobrotvora, pa tako podje 0. Nikoli za rukom, da je 9. 
studenoga iste godine 1882. svečano mogao otvoriti za 
nuždu obnovljenu crkvu. Kod svečane ove zgode mjesto 
bolestnoga oca provincije celebrirao je preč. Franjo Bu- 
dicki, kanonik, a kepo slovo rekao vlč. Josip Zorić, žup- 
nik u Prozorju. Domaći ga kroničar nazva ,,concionator 
melifluus“. Ali se još trebalo pobrinuti i za popravak 
tornja i samostana! 

' O. Nikola podastre molbenicu za vladu hrvatsku 
1 onu ugarsku, da se Franjevcima dopusti kupiti milodare. 
Želja mu se usliša, dopuštenje stigne, a braća u svijet. 
Obijajuć pragove i kucajuć na vrata skupe što u Zagrebu, 
što okolo liepu svoticu tako, da se je 0. Nikola g. 1883. 
usudio upustiti u renovaciju, koja je bila proračunana na 
5921 for.! Tom je svotom popravljena južna strana crkve. 
samostan i pojedine čelijice, hodnici i drugo. 

God. 1884. postane gvardijanom o. Franjo Rengjeo, 
komu ostade na brizi nesagradjeni toranj. Zabrinut, kako 
će ga sagraditi, dodje na misao, da bi bilo najbolje, kada 
bi se crkva rekonstruirala, pa prema tomu štilu i toranj 
sagradio. Ovu namisao svoju, koja je bila vrlo sretna s 
umjetničkoga i historijskoga gledišta, povjeri graditelju 
stolne crkve i gradjevnom savjetniku H. Bollću. Poslije te- 
meljite študije dade se Bollć na posao. 

. Oblici rane gotike u svetištu pokazivahu, da je taj 
dio crkve gradjen u 13. stoljeću. Bijahu dobro sačuvani, 
pa ih se lako dalo obnoviti. Stupovi na zidovima bijahu 
sa podnožjem i glavicama dobro uzdržani. Rebra svodova 
i zaključni kameni moradoše se djelomice zamieniti no- 
vima. Svodovi su bili u vrlo lošem stanju, morade ih se 

dakle zamieniti novima. Zaključni kameni bijahu bogato 


urešeni gotskim lišćem, pa se odatle dade zaključiti, da 


su i glavice stupova bile nekoč slično izvedene. Na njima 


uresa već nije bilo. Mrežje prozora ponovilo se po posto- 
jećim doima. Srednji prozor, koji je bio zazidan, saa: 
je u prvobitnom obliku. Liepi izdubci (Nische) sa strane 
sakristije bijahu takodjer zazidani; ali su otvoreni i po- 
novljeni na evangelskoj strani. Ovi izdubci služili su kao 
faldistorijum, t. j. za sjedala službujućih svećenika kođ 
svečane mise, te su posve naličili na one u svetištu stolne 
crkve. U to isto vrieme prema študiji ovoj sagradio je 
Boll6 i toranj i to u stilu rane gotike. Prema želji samo- 
stana izvedena je takodjer otvorena kapela s ulične strane. 

«(Ovim je o. Franjo svršio svoje djelovanje. Od tornja 
i svetišta nije se dalje došlo. Financijalne neprilike bijahu 
na putu. 

Iza podulje stanke postane gvardijanom 0. Vendelin 
Vošnjak. On odluči, da nastavi započeto djelo. Već je 
pri početku rekonstrukcije izradjena bila podpuna osnova, 
ali jer je bilo u interesu ciele gradnje, osnova bude pro- 
mienjena i na novo izradjena, a tim umjetnički i praktički 
nadopunjena. Buduć da ne bijaše još novca dovoljnoga 
za gradnju crkve, 0. Vendelin posveti pazku samostanu, 
te ga krasno poploči i kamenitim stubama uredi. 

U to isto vrieme bulom pape Lava XIII. (od 4. listo- 
pada 1897.) bude proglašeno jedinstvo čitavoga reda 
franjevačkoga. Taj je čin ponukao franjevce Hrvate, da 
se ujedine, te da od dielova triju provincija: sv. Križa, 
sv. Ladislava i sv. Ivana Kapistrana stvore jednu provin- 
ciju. Dekretom generala franjevačkoga od 3. lipnja 1900. 
o. Alojzija Lauera bude toj želji udovoljeno i stvorena 
nova hrvatska provincija sv. Ćirila i Metoda, čiji prvi pro- 
vincijal postade zagrebački gvardijan o. Vendelin. 

Razumije se, da je kao gvardijan odstupio a na nje- 
govo mjesta izabran najprije 0. Filip Fribec, a zatim do- 
tadanji gvardijan u Beču 0. Rafael Rodić 1900. ujedno 
kustos provincije. Istom, što je došao u Zagreb bude na 
katoličkom kongresu odlikovan time, što je. imenovan taj- 
nikom kongresa. Imajuć prilike promatrati gradnje lijepe 

crkve franjevačke u Beču, stekao si liepo izkustvo, pa 
zato odmah svom dušom prione uz popravak crkve zagre- 
bačke. Našavši Ahilovu petu, koja je smetala poslu, naime 
loše financije, zamjernom ustrpljivošću i velikom ljubavi 
spram svete stvari obišao je i u domovini i izvan nje sve 
one, koje je držao prijateljima crkvene umjetnosti i oda- 
nim svetoj stvari katoličkoj. Punim pravom dakle piše 
,,Obzor“, da je njegova eneržija, ustrajnost i smisao omo- 
gućila, da se ovo zaista patriotično djelo cilju dovede. 

I zaista! Kao mrav se trudio, kao pčela sabirao! 
Jedva je nekoliko mjeseci u Zagrebu boravio i već se vi- 
djeli plodovi njegovoga nastojanja. 

Dne 16. prosinca 1900 svečano je blagoslovio novi 
veliki žrtvenik mnogo poštovani 0. provincijal samostana 
Vendelin Vošnjak. Svečanost ova, na koju su pohrlili 
braća i iz drugih samostana, bijaše srdačna zora budu- 
ćih liepih dana u franj. crkvi. Pripoviedao je liepo i za- 
nosno daleko poznati, sada već pokojni, pučki propo- 
vjedač 0. Jozo Kovačević. Ovaj novi oltar izradio je brat 
Kajetan Kuhanec uz pripomoć Zvonimira Maruzzia po 
nacrtu gradj. savjetnika Bolića. Stručna kritika iz pera 
prof. Gjure Kutena vrlo je laskavo glasila, a nije manje 
povoljan bio sud svih onih, koji oltar vidješe. I onako 
ukusni oltar ukrasio je umjetničkom slikom sv. Franje 
domaći naš Celestin Medović. 

4. ožujka 1901. dospio u Zagreb graditelj Ivan Holz 
(f 1903.) te odpočeo s restauracijom još nedotjeranoga 
diela crkve. Vrhovni graditelj Bolle došao je do vrlo zani- 
mive činjenice u iztraživanju gradnje. Izpostavilo se, da 
je tvrdnja akademika Tkalčića o dviema epohama_ isti- 
nita i da je ladja kasnije zidana od svetišta. Ciela ladja 
bijaše jedan jedini nerazdieljeni prostor, velik, kao što je 
ladja danas s ugradjenim kapelama. Za vrieme rušenja 
nadjeni su na južnoj strani ostatci prozora sa jednostav- 
nim mrežjem i ostatci prostranoga ulaza, koji je vodio 
u prvu kapelu sa sjeverne strane. U glavnom pročelju, 
nadjeni su tragovi isto takovoga prozora i nekoliko osta- 
taka profila. Sadanji oblik ladje kao da potječe iz vre- 
mena 0. Draškovića, koga smo već u prvom djelu spo- 
anenuli. 

Izjava Tkalčića, da je ova gradnja na brzu ruku 
izvedena, potvrdjena je takodjer kod rušenja. Zidovi ka- 
pela niesu bili ni urezani, već naprosto prislonjeni uz 
vanjske zidove tako, da je još i žbuka nadjena. Vreme- 
nom se nagnuli vanjski zidovi i odielili od upornjaka, pa 
su nastale pukotine, kasnije žbukom zamazane. Zidje ovih 
upornjaka bilo je loše: iz svakakvoga neobradjenoga ka- 
mena. Kod rekonstrukcije su ti upornjaci porušeni preko 
polovice i na novo sagradjeni opekom u cementnoj žbuci, 
pa sada služe kao sigurni upornjaci novih rebrima provi- 


djenih svodova. 


U staroj crkvi nije bilo svjetla. Jedino iz svetišta je 
dopiralo svjetlo. Sve je drugo bilo u mraku. Tomu se je 


doskočilo tako, da je porušen drugi kat samostana, u 


koliko je bio uz crkvu, i ondje postavljeni novi veliki 
prozori. 

Uslied požara i potresa i zidine niesu bile čvrste. 
i njih je trebalo učvrstiti sponama željeznim. 

Kod arhitektonske provedbe unutarnjosti, zatim za- 
padnoga i sjevernoga pročelja išao je graditelj za tim, 


da novi dielovi odgovaraju svetištu. Sjeverna facada raz- 


dieljena je prema ugradjenim kapelama upornjacima na 
četiri diela. U njima su smješteni veliki prozori. Glavno 
pročelje svršava sa bogato iztaknutim zabatom i fijalama. 
Velikim reliefom od kipara Moraka u arhitektonskom 


okviru, prikazujući stigmatizaciju sv. Franje, uresi gra- 


ditelj zabat nad glavnim portalom. 

Glavni portal bude na novo sagradjen, te takodjer 
arhitektonski proveden u liepim omjerima na pročelju, 
koje je klasičnom čistoćom razvijeno u oblicima rane go- 
tike. Svi arhitektonski oblici: vijenci, prozori, fiale, li- 
stovi i ruže izvedeni su od trajnoga i tvrdoga kamena 
iz Vrabča. 

Arhitektura u nutarnjosti crkve bude udešena prema 
svetištu. 

Unutarnje uredjenje crkve preuzeše domaći radnici. 
Žrtvenike, propoviedaonice i izpoviedaonice, sagradio je 
stolar I. Budicki, klupe u svetištu stolar Schiffer, klupe 
u ladji stolar Šeremet, stolarske radnje na orguljama 

O. Vendelin Vošnjak, 
ovincijal franj. provincije sv. Cirila i Metoda. 

F. Hacker. Rezbarske radnje na žrtvenicama i druge ured- 
be izveli su kipari Hauptfeld i Konig. Figure u prostranim 
žrtvenicima potječu iz devocionalne trgovine Scholza u 
Zagrebu. Male angjele u postranim oltarima slikao je 
profesor I. Bauer. Bogatu dekorativnu slikariju na stie- 
nama i svodovima izveo je slikar Peroš. 

Zidarske i tesarske radnje izveo je Ivan Holc kle- 
sarske i kiparske zagrebački kipar Ignjat Franz, pokrivačke 
Hinko Bauer, limarske A. Maruzzi, umjetno-bravarske 
V. Pandić, mreže od žice E. Schlumpf, stolarske radnje 
za gradnju Breber, pozlatarske i ličilačke Matoš. 

Sam arhitekt je izradio nacrt za prozore, da se ne 
bi slučajno jedinstvo gradnje pokvarilo. Prozore su da- 
rovali sliedeći: veliki, okrugli prozor darovao je grad 
Zagreb. ostale: grof Miroslav Kulmer, senator Gjuro De- 
želić i supruga Betika, obitelj Amruš-Novak, Crnadak, 
H. Bauer, senator Slavo Šrepel, vojn. sveć. G. Rihtarič, 
Ivan Bošnjak. a jedan su darovali neki od zaposlenih 
majstora. Dva prva pobočna oltara takodjer su poklonjena, 
oltar presv. srca darovao je presv. g. Pavao Gugler, oltar 
sv. Josipa zagrebački kaptol. 

Kad je crkva bila ovako uredjena, bude njena po- 
sveta zakazana na 5. srpnja (1902.) na dan sv. Ćirila i 
Metoda. 


U predvečerje toga svečanoga dana bude samostan 
i crkva urešena i liepo razsvjetljena. 

Crkva je bila i izvana i iznutra okićena zelenilom 
i trobojnicama. Šest velikih girlanda sa vrha crkvenih 
stropova do dole resijahu kuću Božju. Liepo pristajalo 
crkvi i 42 plinske svjetiljke, koje suton crkveni pretvo- 
riše u more svjetla. 

Na novo uredjeni kvadrat s kipom bezgrješnog za- 
četka bl. D. M. i dielovi samostana s ulice plivahu u 
čarobnom svjetlu. Tu su razsvjetu činili šareni lampioni 
i 46 ukusno izradjenih transparenta. I ovo je bilo djelo 
slikara Peroša. Medju transparentima liepo je bilo vi- 
djeti embleme svih hrvatskih samostana, koji zažareni 
svjetlom kao da htjedoše pokazati, kako se vesele ovjen- 

čanju kraljice svoje — zagrebačke crkve. Nad grbom 
Hrvatske bio napis ,,1901. u ime božje počeli“, a nad 
grbom sv. Franje ,,1902. božjom pomoći dočeli“. Daro- 
vitom slikaru su na čast služili simboli: smrt, sud, pa- 
kao, kraljevstvo nebesko, vjera, ufanje i ljubav, pa onda 
slike Srce Isusova, Marijina, Božje oko, papin grb, Alfa 
i Omega, monogram sv. Josipa itd. Veliki crkveni prozori 
sa strane samostana bili su ukrašeni razsvjetljenim sll- 
kama sv. Ćirila i Metoda, sv. Franje u Porciunkuli i sv. 
Antuna Paduanskoga. 

Bengalska vatra u različitim bojama liepo osjenjivaše 
hrvatske razvijene zastave i vedra lica braće, koja s ve- 
seljem promatrahu ovu ukrasu. Bio je dopušten prolaz i 
obćinstvu kroz dolnji hodnik, pa se računa, da je te ve- 
čeri prošlo tuda oko 30.000 ljudi. 

. Rano u jutro počeli su obredi posvete. Prema pro- 
pisu crkva bude zatvorena i istom nakon nekih molitava 
udje svećenstvo u nju. Za njim se vrata zatvorila, a narod 
vani ostao. Mnogomu je i mnogomu bio žao, da nije 
mogao gledati liepe i pune značenja obrede. 

Posvetu same crkve je preuzeo preuzv. g. nadbiskup 
dr. Juraj Posilović, komu asistovahu bosanski provin- 
cijal Čengić i definitor o. Ignacije Strukić. Osim crkve 
posvetio je isti g. i glavni oltar na čast sv. Franje Asiž- 
koga. 

U isto vrieme, svaki s brojnom asistencijom, kon- 
sekrirahu tri biskupa pobočne oltare. I to presv. g. dr. 
Mahnić, biskup krčki, oltare presv. srca Isusova i sv. Jo- 
sipa; Dr. Maurović, biskup senjski, oltare majke Božje 
žalostne i sv. Antuna; a dr. Voršak, biskup zenopolitanski 
i pomoćni djakovački sv. Ane i sv. Valentina. 

Obredi su trajali oko tri sata, pa je tada istom 
željno izčekujući narod mogao ući u novi hram, koji je 
za čas dubkom pun bio. 

Prigodnu je propovied izrekao vlč. g. Matija Sei- 
gerschmied, spomenuvši ujedno od kolike je važnosti u 
prošlosti i za budućnost franjevački red u Hrvatskoj. 

Poslie propoviedi služio je pontifikal presvietli dr. 
Mahnić uz broinu asistenciju, a na koru pjevali pjevači 

prvostolne crkve koralnu misu od Mitlerera s liepim umet- 
cima. Na harmoniju je igrao poznati vještak prof. Kolander, 
buduć da orgulje ne bijahu ngotovljene. . x 

Kao uspomena na ovu riedku, a uzvišenu svečanost, 
podieljene su medju narod spomen slike. i 

Isti je dan održan svečani banket, komu su osim 
iunkcionara pribivali mnogi uzvani i braća iz čitave pro- 
vincije, na broju gostiju 64. Razumije se, da je nazdravljeno 


P., Rafael Rodić, 


papi, kralju itd. Liepo je govorio dr. Vrbanić sa željom, da 
se franjevci od sada bave umom i znanjem, kao što su 
se nekoć o užjem borili za krst častni i slobodu zlatnu. 
Ujedno javno izpoviedi radost svoju, sto vidi u čitavoj 
banovini jednu franjevačku državu. 

I drugi su govorili i nazdravljali, a najsrdačnije gvar- 
dijanu Rafaelu. 

Velebna ova slava završena je s nadom, da će ovaj 


krasni epilog u toli tužnoj poviesti crkve i samostana za- 
grebačkoga ostati netaknut i sjajan na ponos Franjevaca 


ses Hrvata, ljepotu Zagreba i diku crkve katoličke. 


Faxit Deus! 

Još četiri oltara ostadoše poslie posvete da se urede. 
Za oltar majke božje žalostne i onaj sv. Antuna, nadjoše se 
skoro dobrotvori: i to za prvi oltar položio je 650 for. 
presv. g. dr. Ivan Krapac, biskup, a drugi podiže g. Antun 
Kontak, gradjanin zagrebački. 

Dva posliednja oltara: sv. Ane i sv. Valentina uredili 
su milodarima preč. g. Matije Rihtarića, vojn. župnika i 
gdje. Barbare Stanković: 

Istom 15. travnja 1903. budu dogotovljene orgulje. 
Izradio ih domaći graditelj Dobnik. 

Da se što svečanije orgulje instaliraju, zakazan bi 
15. u veče na njima glazbeni koncerat. Već oko 5 sali 
počeo se sviet kupiti, a oko 7 sati bila je crkva, u koju 
staje 2000 ljudi, puna. Mnogi i mnogi, koji su malo za- 
kasnili, ne nadjoše više mjesta u crkvi, pa se zadovoljiše 
i izvana slušati ili se pako vratiše kućama svojim. Birani 
koncerat izvadjao je vještak Kolander, a pjevao je mali 
zbor ,Vienca“, osim sola od Horaka ,,Exaudi“, koji je 
precizno i vrlo liepo odpjevao vlč. g. Zadravec. Ne bi 
si čovjek mislio, koli liepa glazba djeluje na čovjeka! 
U crkvi je za vrieme koncerta bio takav mir, da se jei 
najtiša nuanca razabrati mogla. 

Poslie koncerta posjetioci "obdariše dragovoljno 
crkvu, pa je pala liepa svota. Obćenito je bilo mnienje, 
da bi se češće puta rado slušalo ovakove koncerte, kojima 
se srce oplemenjuje, a duh uzdiže. 

Drugi je dan poslie svečane sv. mise vlč. o. provin- 
cijal blagoslovio nove orgulje. Na koru su pod misom 
pjevali klerici iz nadb. sjemeništa. 


Danas je crkva sv. Franje ures Zagrebu — vriedan 
odraz raja, u koji — daj Bože, sretno došli! 


Ra 


